Kristparken

Kristparken er en park på Hammersborg nær Oslo sentrum. Parken Kristparken avgrenses av Møllergata i øst, bebyggelse som hører til Deichmanns gate, Wilses gate og Fredensborgveien i nord, Grubbegata i vest og OBOS-bygget som ligger til Hammersborg torg i syd. Terrenget skråner fra Grubbegata ned mot Møllergata. I parken, som er 7,1 mål stor, er det, etter omfattende oppgradering i 2024, multibane for fotball, basketball, landhockey m.m., nedsenkede trampoliner, tilrettelegging for biologisk mangfold, blomstereng og dyrkningsområde. Før 2024 var det lekeplass, ballplass og paviljong. Historie Christ kirkegård ble i 1654 anlagt omtrent der Krist kirkegård ligger i dag. Kirkegården ble utvidet i 1835, 1840 og 1856 til det området som i dag er Kristparken. Kirkegården opphørte for nye graver i 1924, og etter at fredningstiden på 40 år var utløpt i 1964 ble den delen av kirkegården som lå øst for Grubbegata opparbeidet til Krist kirkegård og Kristparken. Bilder Litteratur Oslo byleksikon Eksterne lenker (en) Kristparken – kategori av bilder, video eller lyd på Commons (no) «Kristparken». Kulturminnesøk. Riksantikvaren – Direktoratet for kulturminneforvaltning.